Agatha All Along (τηλεοπτική σειρά)

Το Agatha All Along είναι Αμερικανική τηλεοπτική σειρά που δημιουργήθηκε από την Τζακ Σέιφερ για την συνδρομητική υπηρεσία Disney+, βασισμένη στην χαρακτήρα των Marvel Comics Άγκαθα Χάρκνες. Είναι η 11η τηλεοπτική σειρά του Κινηματογραφικού Σύμπαντος της Marvel (MCU) σε παραγωγή από την Marvel Studios, αποτελώντας μια συνοχή με τις ταινίες του franchise, και είναι spin-off της σειράς WandaVision (2021). Η Σέιφερ έχει τον ρόλο της βασικής σεναριογράφου και της βασικής σκηνοθέτριας. 

Η Κάθριν Χαν επαναλαμβάνει τον ρόλο της ως Άγκαθα Χάρκνες από το WandaVision, η οποία πρωταγωνιστεί με τους Τζο Λοκ, Ντέμπρα Τζο Ραπ, Όμπρεϊ Πλάζα, Σασίρ Ζαμάτα, Άλι Αν, Οκουούι Οκποκβασίλι, Πάτι ΛουΠον, Έβαν Πίτερς, Μαρία Ντίζια, Πολ Άντελστιν και Μάιλς Γκουτιέρες. Η ανάπτυξη της σειράς είχε ξεκινήσει μέχρι τον Οκτώβριο του 2021, με τις Σέιφερ και Χαν να επιστρέφουν από το WandaVision, και ανακοινώθηκε επίσημα τον επόμενο μήνα. Οι Σέιφερ, Γκράντια Μοντέιρο, και Ρέιτσελ Γκόλντμπεργκ επιλέχτηκαν ως σκηνοθέτριες στις αρχές του 2023. Τα γυρίσματα ξεκίνησαν τον Ιανουάριο του 2023 στα Trilith Studios στην Ατλάντα, και ολοκληρώθηκαν τον Μάιο. Ο τίτλος της σειράς άλλαξε πολλές φορές πριν την κυκλοφορία της, κάτι που αργότερα αποκαλύφθηκε πως ήταν μέρος της προώθησης της σειράς, με τον τελικό τίτλο να ανακοινώνεται τον Μάιο του 2024.

Το Agatha All Along έκανε πρεμιέρα στο Disney+ στις 18 Σεπτεμβρίου 2024 και ολοκληρώθηκε στις 30 Οκτωβρίου, αποτελούμενο από εννιά επεισόδια. Είναι μέρος της Φάσης Πέντε του MCU. Έλαβε θετικές κριτικές με τους κριτικούς να επαινούν της ποιότητα της παραγωγής, το χιούμορ και τις ερμηνείες των ηθοποιών, ειδικά αυτές των Χαν, Λοκ, ΛουΠον και Πλάζα.

 Σύνοψη 
Τρία χρόνια αφού παγιδεύτηκε σε ένα μαγικό ξόρκι στην πόλη του Γουέστβιου στο Νιου Τζέρσεϊ, στο τέλος της σειράς WandaVision (2021), η μάγισσα Άγκαθα Χάρκνες δραπετεύει με την βοήθεια ενός goth εφήβου, ο οποίος επιθυμεί να αντιμετωπίσει τις δοκιμασίες του θρυλικού Δρόμου των Μαγισσών. Χωρίς τις μαγικές της δυνάμεις, η Άγκαθα μαζί με τον έφηβο σχηματίζουν μία νέα σύναξη μαγισσών για να αντιμετωπίσουν τις δοκιμασίες, ενώ πολεμούν με κάποιος παλιούς εχθρούς της Άγκαθα όπως οι Επτά του Σάλεμ..

 Ηθοποιοί και χαρακτήρες 
 Κάθριν Χαν ως Άγκαθα Χάρκνες:Ισχυρή μάγισσα που προσπάθησε να πάρει την δύναμη της Γουάντα Μάξιμοφ πριν εγκλωβιστεί στο ξόρκι της ως "Άγκνες Ο'Κόνορ" στο τελευταίο επεισόδιο του WandaVision (2021). Η Άγκαθα σχηματίζει μία νέα σύναξη μαγισσών στην σειρά αφού δραπετεύει από το ξόρκι και συνειδητοποιεί ότι δεν έχει πια δυνάμεις. Η εκτελεστική παραγωγός, Μαίρη Λιβάνος, περιέγραψε την Άγκαθα ως ειλικρινή και επικίνδυνη, και μια γυναίκα που χρειάζεται να μάθει να δουλεύει μέσα σε μία σύναξη προκειμένου να ανακτήσει την δύναμη της. Η Χαν απόλαυσε το ότι εξερεύνησε την ρίζα του τι έχει πληγώσει την Άγκαθα και το κρύβει με την αυθάδεια και τον σαρκασμό της.
 Τζο Λοκ ως Μπίλι Μάξιμοφ και Μπίλι Κάπλαν:"Ακόλουθος" με σκοτεινή αίσθηση του χιούμορ που λειτουργεί ως βοηθός στην σύναξη της Άγκαθα. Αναφέρεται ως "Έφηβος" από τους άλλους χαρακτήρες, οι οποίοι δεν μπορούν να καταλάβουν το όνομα του ή οποιαδήποτε άλλη αναγνωριστική πληροφορία σχετικά με αυτόν λόγω μιας "Γητείας"-ένα ξόρκι σαν βουλοκέρι- που κάποιος έχει βάλει πάνω του. Ο Λοκ περιέγραψε τον χαρακτήρα ως "πολύ συμπονετικό και ευγενικό" αλλά και παρορμητικό, εξηγώντας ότι είναι "όνειρο" του χαρακτήρα να συμμετέχει σε μία σύναξη με την Άγκαθα και να ταξιδέψει στον Δρόμο των Μαγισσών, αποκαλώντας τον "μεγάλο θαυμαστή" σε ότι έχει σχέση με την μαγεία και τις μάγισσες και ότι βρίσκεται "στο στοιχείο του". Αργότερα, αποκαλύπτεται ότι ο χαρακτήρας είναι ο Γουίλιαμ Κάπλαν, ένας Εβραίος έφηβος που πεθαίνει σε ένα αυτοκινητιστικό δυστύχημα και το σώμα του καταλαμβάνεται από την ψυχή του γιου της Γουάντα και του Vision, Μπίλι Μάξιμοφ, λίγο μετά τον "θάνατο" του στο τελευταίο επεισόδιο του WandaVision. Τον Μπίλι στο παρελθόν υποδυόταν ο Τζούλιαν Χίλιαρντ στο WandaVision και στην ταινία Doctor Strange in the Multiverse of Madness (2022). Ο Λοκ δούλεψε με τον ίδιο προπονητή κίνησης με τον οποίο συνεργάστηκε η Ελίζαμπεθ Όλσεν για τις προηγούμενες εμφανίσεις της στο MCU ως Γουάντα.
 Ντέμπρα Τζο Ραπ ως Σάρον ΝτέιβιςΚάτοικος του Γουέστβιου, την οποία η Άγκαθα στρατολογεί στην σύναξη της, ως αντικατάσταση για μία "πράσινη μάγισσα" που ήταν απαραίτητη. Παρά την δυσαρέσκεια της, εξακολουθεί να αποκαλείται ως "Κυρία Χαρτ", τον χαρακτήρα που αναγκαζόταν να υποδύεται στην φανταστική sitcom WandaVision.
 Όμπρεϊ Πλάζα ως Θάνατος/ Ρίο Βιντάλ: Η πρώτη Πράσινη Μάγισσα και πρώην ερωμένη της Άγκαθα, η οποία αργότερα αποκαλύπτεται ως η προσωποποίηση του θανάτου.
 Σασίρ Ζαμάτα ως Τζένιφερ "Τζεν" Κέιλ: Ανίσχυρη ιέρεια και μέλος της σύναξης της Άγκαθα, η οποία είναι ειδική στα μαγικά φίλτρα.
 Άλι Αν ως Άλις Γου-ΓκάλιβερΜέλος της σύναξης της Άγκαθα και πρώην αστυνομικός, η οποία είναι μάγισσα προστασίας. Η οικογένεια της Άλις έχει ταλαιπωρηθεί από μία κατάρα που περνάει από γενιά σε γενιά και έχει ως αποτέλεσμα να στοιχειώνονται από έναν δαίμονα.
 Οκουούι Οκποκβασίλι ως Ίλιγγος: Μέλος των Επτά του Σάλεμ
 Πάτι ΛουΠον ως Λίλια Κάλντερου:Σικελή μάγισσα 450 ετών και μέλος της σύναξης της Άγκαθα, η οποία βιώνει τον χρόνο σε μη γραμμική μορφή, και της οποίας η ικανότητα είναι η μαντεία. Η Κλόι Καμπ υποδύεται την Λίλια σε μικρότερη ηλικία.
 Έβαν Πίτερς ως Ραλφ Μπόνερ:Πρώην κάτοικος του Γουέστβιου που κυκλοφορεί πλέον με το όνομα "Ράνταλ", ο οποίος είχε εγκλωβιστεί στην φανταστική sitcom WandaVision και βρισκόταν υπό τον έλεγχο της Άγκαθα ώστε να παριστάνει τον δίδυμο αδελφό της Γουάντα, Πιέτρο Μάξιμοφ.
 Μαρία Ντίζια ως Ρεμπέκα Κάπλαν: Μητέρα του Γουίλιαμ 
 Πολ Άντελστιν ως Τζεφ Κάπλαν: Πατέρας του Γουίλιαμ 
 Μάιλς Γκουτιέρες- Ράιλι ως Έντι: Αγόρι του Γουίλιαμ που τον στηρίζει

Στην σειρά εμφανίζονται, επιστρέφοντας στους ρόλους τους από το WandaVision ως κάτοικοι του Γουέστβιου που παίζουν χαρακτήρες στην πραγματικότητα που ζει η Άγκαθα το Agnes of Westview, η Έμμα Κόλφιλντ ως Σάρα Πρόκτορ/ "Ντότι Τζόουνς", Ντέιβιντ Πέιτον ως Τζον Κόλινς/ "Χερμπ Φέλτμαν", Ντέιβιντ Λένγκελ ως ο σύζυγος της Σάρα, Χάρολντ Πρόκτορ/ "Φιλ Τζόουνς", Ασίφ Αλί ως Αμπίλας Τάντον/ "Νορμ Τζεντιλούτσι" και Άμος Γκλικ ως έναν διανομέα πίτσας/ "Ντένις Γουέμπερ", ενώ η Κέιτ Φορμπς επιστρέφει επίσης στον ρόλο της ως Εβανόρα Χαρκνες, η μητέρα της Άγκαθα.

Τα υπόλοιπα έξι μέλη των Επτά του Σάλεμ που εμφανίζονται στην σειρά, απαρτίζονται από την Μαρίνα Μαζέπα ως "Φίδι", την Μπέθανι Κάρι ως "Κοράκι", την Αθηνά Πιράμπλ ως "Αλεπού", την Μπρίτα Γκραντ ως "Ποντίκι", την Αλίσια Βέλα- Μπέιλι ως "Κουκουβάγια" και την Τσάου Ναούμοβα ως "Κογιότ". Επίσης έκτακτες εμφανίσεις γίνονται από την Έλιζαμπεθ Άνβαις ως μητέρα της Άλις, Λόρνα Γου, την Λόρα Μποκαλέτι ως δασκάλα της Λίλια, τον Σκοτ Μπάτλερ ως έναν γιατρό που συνδέεται με το παρελθόν της Τζεν, τον Τζέιν Κουόν ως δαίμονας από την κατάρα των Γου, και οτν Έιμπελ Λισένκο ως Νίκολας Σκρατς, τον γιο της Άγκαθα. Οι Χάνα Λόθερ, Τέτρα Λόιντ Γουάιτ, Χένριετ Ζουτόμου, Χόλι Μπόνει και Κιμ Μπας εμφανίζονται ως μάγισσες που αιχμαλωτίζονται από την Άγκαθα και τον Νίκολας την δεκαετία του 1750.

 Επεισόδια 
 Αρ.επεισοδίου Τίτλος Σκηνοθεσία Σενάριο Α' Προβολή

Σημειώσεις

 Παραπομπές 

 Εξωτερικοί σύνδεσμοι 

  στο Marvel.com


Κατηγορία:Τηλεοπτικές σειρές του Disney+
Κατηγορία:Τηλεοπτικές σειρές της Πέμπτης Φάσης του Κινηματογραφικού Σύμπαντος της Marvel
Κατηγορία:Τηλεοπτικές σειρές της Marvel Studios
Κατηγορία:WandaVision
Κατηγορία:Έργα της Τζακ Σέιφερ
Κατηγορία:Τηλεοπτικά spin-off